

PROJEKTS uz 04.03.2024.

vēlamais datums izskatīšanai: Attīstības komitejā 13.03.2024.

domē: 28.03.2024.

sagatavotājs: Indra Murziņa

ziņotājs: Indra Murziņa

 LĒMUMS

Ādažos, Ādažu novadā

2024.gada 28.martā **Nr.**«DOKREGNUMURS»

**Par** **Ādažu novada domes 26.05.2009. saistošo noteikumu Nr. 15 “Saistošie noteikumi par detālplānojuma Ādažu novada Divezeru ciema nekustamajiem īpašumiem** **“Vecvārnas” un “Jaunvārnas” grafisko daļu un teritorijas izmantošanas un apbūves noteikumiem“ atzīšanu par spēku zaudējušiem daļā – zemes vienībā ar kadastra apzīmējumu** **80440010166, Vecvārnu ceļā 11, Divezeros**

Ādažu novada pašvaldības dome izskatīja SIA “Sofi Consulting” (reģ. Nr. 40203212190, juridiskā adrese: Skanstes iela 52, Rīga, LV-1013, e-pasts: vecvarnas@gmail.com) 19.02.2024. iesniegumu (reģistrēts 23.02.2024. ar Nr. ĀNP/1-11-1/24/1013) ar lūgumu atcelt detālplānojumu nekustamajiem īpašumiem “Vecvārnas” un “Jaunvārnas” daļā - nekustamā īpašuma “Vecvārnu ceļš 11” (kadastra Nr. 80440010003) zemes vienībā ar kadastra apzīmējumu 80440010166.

Izvērtējot iesniegumu un ar to saistītos apstākļus, konstatēts:

1. detālplānojums Ādažu novada Divezeru ciema nekustamajiem īpašumiem “Vecvārnas” un “Jaunvārnas” apstiprināts ar Ādažu novada domes 26.05.2009. lēmumu Nr.77 “Par detālplānojuma Ādažu novada Divezeru ciema nekustamajiem īpašumiem “Vecvārnas” un “Jaunvārnas” apstiprināšanu un saistošo noteikumu Nr. 15 “Saistošie noteikumi par detālplānojuma Ādažu novada Divezeru ciema nekustamajiem īpašumiem “Vecvārnas” un “Jaunvārnas” grafisko daļu un teritorijas izmantošanas un apbūves noteikumiem“ izdošanu (paziņojums publicēts oficiālajā laikrakstā „Latvijas Vēstnesis” 09.06.2009., Nr.89) (turpmāk – Detālplānojums);

2) Detālplānojuma teritorijā šobrīd ietilpst 4 nekustamie īpašumi:

- nekustamais īpašums “Jaunvārnas”, Divezeros, Ādažu pag., Ādažu nov. (kadastra Nr. 8044 001 0028), kas sastāv no zemes vienības ar kadastra apzīmējumu 80440010168, ierakstīts Ādažu pagasta zemesgrāmatas nodalījumā Nr. 765;

- nekustamais īpašums “Baltvārnas”, Divezeros, Ādažu pag., Ādažu nov. (kadastra Nr. 8044 001 0027), kas sastāv no zemes vienības ar kadastra apzīmējumu 80440010167, ierakstīts Ādažu pagasta zemesgrāmatas nodalījumā Nr. 776;

- nekustamais īpašums “Kalnavārnas”, Divezeros, Ādažu pag., Ādažu nov. (kadastra Nr. 8044 001 0170), kas sastāv no zemes vienības ar kadastra apzīmējumu 80440010169, ierakstīts Ādažu pagasta zemesgrāmatas nodalījumā Nr. 100000548179;

- nekustamā īpašuma “Vecvārnas”, Divezeros, Ādažu pag., Ādažu nov. (kadastra Nr. 8044 001 0003), sastāvā esošā zemes vienība ar kadastra apzīmējumu 80440010166 un būves ar kadastra apzīmējumiem 80440010003001, 80440010003002, 80440010003003, 80440010003005, ierakstīts Ādažu pagasta zemesgrāmatas nodalījumā Nr. 531;

3) Detālplānojuma atcelšana daļā neradīs sabiedrības, nekustamā īpašuma īpašnieku Detālplānojuma teritorijā, un Ādažu novada pašvaldības interešu aizskārumu;

4) zemes vienības ar kadastra apzīmējumu 80440010166 turpmākā izmantošana un apbūve īstenojama atbilstoši spēkā esošajam Ādažu novada teritorijas plānojumam;

1. 5) saistošo noteikumu “Par Ādažu novada domes 26.05.2009. saistošo noteikumu Nr. 15 “Saistošie noteikumi par detālplānojuma Ādažu novada Divezeru ciema nekustamajiem īpašumiem “Vecvārnas” un “Jaunvārnas” grafisko daļu un teritorijas izmantošanas un apbūves noteikumiem“ atzīšanu par spēku zaudējušiem daļā – zemes vienībā ar kadastra apzīmējumu 80440010166, Vecvārnu ceļā 11, Divezeros” projekts publicēts 22.03.2024. pašvaldības tīmekļvietnē [www.adazunovads.lv](http://www.adazunovads.lv); Pašvaldību likuma 4.panta pirmās daļas 15. punkts un 10.panta pirmās daļas 1.punkts, noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;
2. Pašvaldību likuma 44.panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību;
3. Pašvaldību likuma 46.panta ceturtā daļa noteic, ka 46.pantā noteikto kārtību (t.sk., attiecībā uz prasību pievienot paskaidrojuma rakstu ar saistošo noteikumu sākotnējās ietekmes izvērtējumu un publicēšanu pašvaldības oficiālajā tīmekļvietnē sabiedrības viedokļa noskaidrošanai) nepiemēro saistošo noteikumu projektam teritorijas plānošanas jomā. Saistošo noteikumu projektus publicē pašvaldības oficiālajā tīmekļvietnē ne vēlāk kā trīs darbdienas pirms domes kārtējās sēdes vai ne vēlāk kā trīs stundas pirms domes ārkārtas sēdes;
4. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
5. Teritorijas attīstības plānošanas likuma 29.pants cita starpā noteic, ka detālplānojums ir spēkā līdz to atceļ vai atzīst par spēku zaudējušu;
6. Teritorijas attīstības plānošanas likuma Pārejas noteikumu 10.pants noteic, ka pēc Teritorijas attīstības plānošanas likuma spēkā stāšanās ir spēkā detālplānojumi, kas apstiprināti ar pašvaldības saistošajiem noteikumiem;
7. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos**,**

pamatojoties uz Pašvaldību likuma 4.panta pirmās daļas 15.punktu un 10.panta pirmās daļas 1.punktu, 44.panta otro daļu, 46.panta ceturto daļu, Teritorijas attīstības plānošanas likuma 12.panta trešo daļu, 29.pantu un tā Pārejas noteikumu 10.pantu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, kā arī ņemot vērā, ka jautājums tika izskatīts un atbalstīts Attīstības komitejā 13.03.2024., Ādažu novada pašvaldības dome

**NOLEMJ:**

1. Apstiprināt Ādažu novada pašvaldības saistošos noteikumus Nr.\_\_\_ “Par Ādažu novada domes 26.05.2009. saistošo noteikumu Nr. 15 “Saistošie noteikumi par detālplānojuma Ādažu novada Divezeru ciema nekustamajiem īpašumiem “Vecvārnas” un “Jaunvārnas” grafisko daļu un teritorijas izmantošanas un apbūves noteikumiem“ atzīšanu par spēku zaudējušiem daļā – zemes vienībā ar kadastra apzīmējumu 80440010166, Vecvārnu ceļā 11, Divezeros” (pielikumā).
2. Uzdot Centrālās pārvaldes Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Par lēmuma izpildi atbild Centrālās pārvaldes Teritorijas plānošanas nodaļa.
4. Pašvaldības izpilddirektora vietniecei veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

IDRV:@

Īpašn.:

I.Murziņa 20203786